text: [{"text_idx": "#000004", "text": "Balaan kun naannoo Amaaraa bulchiinsa sablammii Waag Himraa aanaa Saqooxaatti, guyyaa kaleessaa naannawa sa\u2019aa 11:00 kan muudate yoo tahu, Makiinaan Ummataa kan nama 12 qofa fe\u2019uu qabu, humnaa ol nama 25 fe\u2019atee magaalaa Waldiyaarraa gara Saqooxaa osoo imalaa jiruu of duuba deebi\u2019ee gargaluun lubbuun nama 17 dabruu fi namoonni 7 immoo miidhamanii hoospitaalatti kan argaman tahuu odeeyfannoon ni addeessa."}, {"text_idx": "#000005", "text": "Namoota lubbuun dabre jidduu, haadha fi ijjooleen 3, haadholiin 4 Ijjoolee isaanii waliin, akkasumas jaarsaa fi jaartiin tokko kan keessatti argaman tahuu poolisiin aanichaa ibse."}]